stanford-oval/wikipedia huggingface dataset:
ליליואוקלאני
קרן ליליואוקלאני

קרן ליליואוקלאני נוסדה ב-2 בדצמבר 1909, לטיפול ביתומים וילדים עניים בהוואי. כל עיזבונה היה אמור לשמש את הקרן, חוץ מאשר מספר ירושות ספציפיות אשר מנתה. הירושות הגדולות מבין אלה היו האחוזות המשפחתיות אשר השאירה לילדיה, כולל ילדי ההנאי המאומצים, וליורשיהם: לג'ון איימוקו דומיניס את בית וושינגטון, ולג'וזף קייפונוהיאה את קיאלוהילאני, אחוזתה בווייקיקי. המרכז לילדים על שם המלכה ליליואוקלאני עדיין פעיל כחלק ממורשתה.
אמונותיה

ליליואוקלאני חונכה על ידי מיסיונרים אמריקאים מילדות, ואימצה את הנצרות הפרסביטרית כתוצאה. היא הייתה נוצרייה אדוקה רוב חייה, וביקרה באופן קבוע בכנסייה, הובילה את המקהלה וניגנה באורגן.
המלכה האמינה ב"שוויון זכויות" לכל הדתות, וגילתה התעניינות בנצרות הקתולית, המורמונית, והאפיסקופלית, וכן בזרמים פרוטסטנטים אחרים. במשך ההפיכה ומאסרה, בישוף אלפרד וויליס מקתדרלת סיינט אנדרוז היה תומך גלוי של המלכה, אשר הייתה מבקרת קבועה בכנסייתו. זמן קצר לאחר ששוחררה על תנאי, המלכה לשעבר הוטבלה לזרם האנגליקני במאי 1896.
בשנת 1906, היא המירה דתה לדת המורמונית, אך מאוחר יותר עניינה בדת זו דעכה. המלכה גם הייתה ידועה בתמיכתה בכמרים הבודהיסטים והשינטו של הוואי, ואף נכחה בחגיגות יום וסאק (יום ההולדת של הבודהה) במאי 1901, אחת מילידות הוואי הראשונות להשתתף בטקסים אלו. נוכחותה תרמה לקבלת הבודהיזם והשינטואיזם בחברה ההוואית, וחסמה את האיסור על שתי דתות שתכננה הממשלה הטריטוריאלית. השתתפותה גם זכתה לסיקור עיתונאי נרחב בסין וביפן וכן בשאר העולם, וכתוצאה מכך הפכה לדמות נערצת ביפן ובקרב יפנים החיים בהוואי.
כתיבה ומוזיקה

ליליואוקלאני ואחיה מוכרים על ידי היכל התהילה למוזיקה בהוואי בתור "ארבעת המלכותיים" (Na Lani 'Ehā) בשל החסות וההעשרה שהם תרמו למורשת הוואי. ליליואוקלאני הייתה מלחינה וסופרת מחוננת. ספרה, "Hawaiʻi's Story by Hawaiʻi's Queen" (סיפורה של הוואי מאת מלכתה של הוואי) סיפר את ההיסטוריה של ארצה ואת סיפור הפיכת המלכות מנקודת מבטה. היא לא רק הלחינה, אלא גם הייתה מוזיקאית מוכשרת, וניגנה בגיטרה, בפסנתר, באורגן, ביוקללה, ובסיטאר.
היא תרמה לשימור התרבות המסורתית של הוואי בזמן ששילבה במוזיקה ההוואית הרמוניות מערביות שלמדה מהמיסיונרים. אוסף שירים שהלחינה יצא לאור בכותרת "The Queen's Songbook" ב-1999 בהוצאת קרן ליליואוקלאני.
כשהייתה במעצר, נמנעו ממנה ספרים ועיתונים, וכך הייתה מנותקת מבני עמה. אך היו לה עפרון ונייר, והיא העבירה את זמנה בכתיבה והלחנה, בהם מצאה נחמה. גם לאחר תקופה זו, היא המשיכה להשתמש בהלחנותיה כדרך להביע את רגשותיה לעמה, למולדתה, ולגבי ההתפתחויות הפוליטיות וההיסטוריות שחלו בהוואי. הדוגמה הטובה ביותר לכך הוא תרגום ה"קומוליפו" (Kumulipo – שירת הבריאה ההוואית), שערכה בזמן שהייתה כלואה, מכיוון שחששה שלא תצא משם בחיים, ורצתה לוודא שהתרבות ההוואית לא תאבד. שיר נוסף שכתבה באותה העת, "אלוהה אווה" (Aloha ʻOe), היה לקלאסיקה הוואית. במקור, השיר נועד להיות שיר פרידה בין אוהבים, אך הוא הפך לסמל, וקינה, לאובדן המולדת. זה היה השיר שליווה אותה בלווייתה.
מורשת

בול עם דיוקן המלכה הופק ב-1891.
מטבע דולר הוואי עם דיוקן של המלכה ליליואוקלאני, שהוטבע בשנת 1891.
מטוס בואינג 737 של אלוהה איירליינס נקרא על שמה.
"מרכז המלכה ליליואוקלאני", בניין לשירותים לימודיים בקמפוס מנואה של אוניברסיטת הוואי.
"הגנים הבוטניים ע"ש ליליואוקלאני" בהונולולו.
"Liliuokalani Park and Gardens" – פארק יפני באי היילו, הוואי, שהוקדש על ידי המלכה ב-1917, ונקרא על שמה.
"Queen Liliuokalani Freeway" – כביש מהיר על שם המלכה באווהו, הוואי.
"בית ספר יסודי ע"ש המלכה לידיה ליליואוקלאני" בקיימוקי, הוואי, נוסד בשנת 1912, נסגר בשנת 2011.
"Queen Lili'uokalani Children's Center", נוסד על ידי קרן ליליואוקלאני, מציע שירותי תמיכה ורווחה לילדים יתומים ונזקקים.
תחרות קנו שנתי "Queen Lili'uokalani Outrigger Canoe Race" בקונה, הוואי.
ב-1976 אירע פסטיבל מורשת הוואי על שם המלכה ליליואוקלאני במרכז לתרבות ואמנות קליהי-פלאמה, ובכללה תחרות ריקוד הולה לילדות (גילאי 6–12) על שם המלכה, שמתרחש מאז באופן שנתי.
גדעון פרנק

| --- | --- |
אין תמונה חופשית
 לידה:  13 בנובמבר 1943 (בן 81)
 מדינה:  ישראל 
 עיסוק:  מהנדס
 מעסיק:  המרכז למחקר גרעיני שורק 
 תפקיד:  מנהל המרכז למחקר גרעיני - שורק, מנכ"ל הוועדה לאנרגיה אטומית
 
גדעון פרנק (נולד ב-13 בנובמבר 1943) הוא מהנדס ישראלי. כיהן כמנהל המרכז למחקר גרעיני - שורק בשנים 1982–1990, מנכ"ל הוועדה לאנרגיה אטומית בשנים 1993 – 2007, ולאחר מכן ממלא מקום יושב ראש הוועדה (כממלא מקום ראש הממשלה בתפקיד זה).
קורות חיים

גדעון פרנק נולד בשנת 1943. קיבל מהטכניון תואר ראשון בהנדסת מכונות בשנת 1965 ותואר שני במדעי הגרעין בשנת 1967. ב-1968 החל לעבוד במרכז למחקר גרעיני - שורק, ובשנת 1970 מונה למנהל הכור הגרעיני שם. בשנת 1973 הושאל לשנתיים לסוכנות הבינלאומית לאנרגיה אטומית (סבא"א) שבה פעל כפקח, אך כישראלי נמנע ממנו לבקר במתקני הגרעין של מדינות רבות. בשנים 1975–1979 כיהן כסגן מנהל המרכז למחקר גרעיני - שורק להנדסה וטכנולוגיה.
ב-1980 החל לכהן כנספח המדעי בשגרירות ישראל בוושינגטון. ב-1982 שב לישראל ומונה למנהל המרכז למחקר גרעיני - שורק. עקב אילוצים כלכליים הוגדלה בתקופתו הפעילות של מתן שירותים לגופים חיצוניים. בשנת 1990 מונה למשנה למנכ"ל הוועדה לאנרגיה אטומית, בסוף 1992 מונה לממלא מקום המנכ"ל, וכעבור חודשיים מונה למנכ"ל הוועדה לאנרגיה אטומית. הוא כיהן בתפקיד זה עד שנת 2007, שבה מונה לממלא מקום יושב ראש הוועדה (כממלא מקום ראש הממשלה בתפקיד זה).
בשנים 2010–2012 כיהן כדירקטור בחברת החשמל. בתחילת 2011 הצטרף לוועד המנהל של הטכניון. פרנק הוא גם נאמן קרן קבוצת ון ליר, התומכת, בין השאר, במכון ון ליר בירושלים. חבר בחבר הנאמנים של מכללת אפקה.
ביוני 2022 מונה לחבר בוועדת גרוניס לחקירת רכש הצוללות וכלי השיט. בפברואר 2025 טען עד התביעה עוזי ארד במשפט תיק 3000, שהמליץ לראש הממשלה החלופי יאיר לפיד על מינוי פרנק לוועדה.
הערות שוליים

↑  '"`UNIQ--nowiki-00000000-QINU`"'אמיר אורן,'"`UNIQ--nowiki-00000001-QINU`"'דרוש: איש עם גרזן, באתר הארץ, 2 בפברואר 2014.
↑  איציק וולף,'"`UNIQ--nowiki-00000003-QINU`"'מנכ"ל חדש לוועדה לאנרגיה אטומית, באתר News1 מחלקה ראשונה, 31 באוגוסט 2007
↑  דיווח לבורסה של חברת חשמל
↑  Gideon Frank, Van Leer Group Foundation
↑  גדעון פרנק מונה לחבר בוועדת החקירה לפרשת הצוללות, באתר ערוץ 7, 21 ביוני 2022
↑  i24NEWS, יאיר לפיד קיבל מינוי לוועדת החקירה בפרשת הצוללות מעד התביעה, באתר i24NEWS, ‏2025-02-17
סיון הר-שפי

| --- | --- |
אין תמונה חופשית
 לידה:  18 במאי 1978 (בת 46) ירושלים, ישראל 
 שם לידה:  סיון פולק 
 מדינה:  ישראל 
 בן או בת זוג:  אבישר הר-שפי 
 
סיון הר-שפי (נולדה ב-18 במאי 1978) היא משוררת ישראלית.
ביוגרפיה

הר-שפי נולדה בירושלים. בעקבות אביה, הרבתה המשפחה לשנות מקומות מגורים, ובשלב מסוים עברה לגור באפרת. בגיל תיכון למדה בבית ספר פלך בירושלים. שירתה בצה"ל כמורה חיילת בבית ספר שדה עפרה. בוגרת תואר ראשון ושני בהצטיינות בחוג לספרות עברית של האוניברסיטה העברית. עבודת הגמר שלה, בהנחיית פרופ' רות קרטון-בלום, עסקה ב"פולימורפיזם בשירת יונה וולך: היבריד, מטמורפוזה ואלכימיה". כתבה את עבודת הדוקטורט על המלכות בשירת אורי צבי גרינברג במחלקה לספרות עם ישראל, אוניברסיטת בר-אילן, בהנחיית פרופ' תמר וולף מונזון.
ריכזה את בית המדרש לנשים "עורי" בירושלים. כיום היא מרצה במכללה האקדמית הרצוג בגוש עציון, במכון שכטר למדעי היהדות ומנחה סדנאות כתיבה ועורכת את כתב העת "עתר".
החלה לפרסם שירים בכתב העת משיב הרוח. פרסמה שישה ספרי שירה. זוכת "פרס הרי הרשון" של האוניברסיטה העברית (תשס"א), פרס אקו"ם (תשס"ג), פרס שרת החינוך (2004), פרס ראש הממשלה לסופרים עבריים (תשע"ב), מלגת בוסתן של הספרייה הלאומית (2018) ופרס רעיית נשיא המדינה על שם ד"ר גרדנר סימון לשירה עברית (2019).
נשואה למשורר אבישר הר-שפי. לזוג חמישה ילדים.
ספריה

גלות הלויתן, הוצאת הקיבוץ המאוחד, 2005.
תהלים ליום רעש, הוצאת הקיבוץ המאוחד, 2010.
שמש שקהלת לא ידע, הוצאת הקיבוץ המאוחד, 2014.
זרקא, הוצאת הקיבוץ המאוחד, 2018.
אנחנו שבקרוב נהיה, סיון ואבישר הר שפי, הוצאת משיב הרוח, 2019.
מרחוק, הוצאת הקיבוץ המאוחד, 2023.
בלעדינו מתחוללים החיים הדקים, הוצאת מקום לשירה, 2024
שִׁיתִין, שתיים הוצאה לאור, 2025.
לקריאה נוספת

ליאור שטרנברג, יופיה של השפרירית על רקע הקנה השבור - על "בלעדינו מתחוללים החיים הדקים'". בתוך: עתון 77, גיליון 439, אוקטובר - נובמבר 2024, עמ' 16-17.
הערות שוליים

↑  ערוץ 7, "בשבע 483: עניין אישי", 1 במרץ 2012
↑  בוסתן | חממה לשירה | הספרייה הלאומית, באתר bustan.webflow.io
| --- | --- |
בקרת זהויות :  NLI: 987007313014605171  LCCN: nr2005028394  VIAF: 82283574   WorldCat (עם VIAF): 82283574 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
ליאם גריגן

| --- | --- |

 לידה:  17 באוקטובר 1981 (בן 43) האל, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2003 
 מקום לימודים:  בית ספר גילדהול למוזיקה ודרמה 
 פרופיל ב-IMDb
 
ליאם תומאס גריגן (באנגלית: Liam Thomas Garrigan; נולד ב-17 באוקטובר 1981) הוא שחקן תיאטרון וטלוויזיה אנגלי. בנעוריו למד ב-"Northern Stage Company" שבקינגסטון אפון האל, ואחר כך היה סטודנט בוייק קולג'. תפקידו הראשון בטלוויזיה היה בדמות ניק יורק בסדרת הדרמה "הולבי סיטי" של ה-BBC. הוא ידוע בעיקר מהופעתו בתפקיד אל-חרזי בסדרה "24: Live Another Day" של רשת פוקס, ובדמות המלך ארתור בסדרה "עד עצם היום הזה" של רשת ABC.
ביוגרפיה

גריגן נולד בקינגסטון אפון האל שבמזרח יורקשייר לליז ובריאן גריגן. הוא הבכור במשפחה בת שלושה ילדים.
בגיל צעיר שלחה אותו אימו לשיעורי תיאטרון. בגיל 5 הופיע בתפקיד גמד בהפקה של "הקוסם מארץ עוץ" ב-Northern Theatre. אחר כך בגיל שבע למד משחק אצל מייסד התיאטרון ריצ'רד גרין. אחרי שלמד בבית הספר היסודי סנט מרי, המשיך ללמוד בווייק קולג', והתמקד בלימודי תיאטרון, היסטוריה וספרות אנגלית. באותה עת גם המשיך בשיעורי משחק ב-Northern Theatre, והופיע בתיאטרון הלאומי ובפסטיבל אדינבורו. הוא התכונן לאודישנים לבתי ספר למשחק, והתקבל לבסוף לבית ספר גילדהול למוזיקה ודרמה.
בטלוויזיה הופיע גרינגן בדרמות של ה-BBC כגון "הולבי סיטי", "רופאים", "משפחה וחיות אחרות", ובסדרה "מיס מארפל" של ערוץ ITV1. גריגן גילם את אלפרד במיני-סדרה "עמודי תבל" של Starz TV. בסדרה "Ultimate Force" שיחק גריגן בתפקיד קורפורל אדוארד דווייר בעונה השלישית של הסדרה. ב-2008 וב-2010 כיכב בסדרת הדרמה האירית "Raw". בינואר 2011 הופיע גריגן בעונה השנייה של הסדרה המלחמתית "Land Girls" של ערוץ BBC One. מ-2012 עד 2013 כיכב בתפקיד סמל ליאם בקסטר בסדרה "מכת מחץ". ב-2014 לוהק לתפקיד איאן אל-חרזי בסדרה "24: Live Another Day". באותה שנה הופיע בסרט הפעולה האמריקאי "הרקולס האגדה מתחילה". בינואר 2014 השתתף גריגן בפרק כפול בסדרה "עדות אילמת". ב-2015 שיחק בתפקיד המלך ארתור בסדרה "עד עצם היום הזה".
ביוגרפיה > חיים אישיים

בספטמבר 2016 התארס גריגן עם הזמרת-יוצרת בת' ראולי. השניים התחתנו ב-1 ביולי 2017.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2010 |  | New Blood | סטיב | סרט קצר |
| 2014 | הרקולס האגדה מתחילה | The Legend of Hercules | איפיקלס |  |
| 2017 | רובוטריקים: האביר האחרון | Transformers: The Last Knight | המלך ארתור |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2003 | הולבי סיטי | Holby City | ניק יורק | סדרת טלוויזיה (25 פרקים) |
| 2005 |  | Ultimate Force | אדוארד דווייר | סדרת טלוויזיה (4 פרקים) |
| 2005 | עדות אילמת | Silent Witness | נייתן ארצ'ר | בפרק "Ghosts" |
| 2005 |  | Totally Frank | דן | בפרק "Bad Girl" |
| 2006–2007 | משפחה וחיות אחרות | The Chase | מאט לאו | סדרת טלוויזיה (20 פרקים) |
| 2008 |  | He Kills Coppers | ג'ונתן יאנג | סרט טלוויזיה |
| 2008–2011 |  | Raw | בובי ברין | סדרת טלוויזיה (16 פרקים) |
| 2009 | מיס מארפל | Agatha Christie's Marple | סטיבן רסטריק | בפרק "They Do It with Mirrors" |
| 2009 |  | Blue Murder | בילי רדפילד | בפרק "This Charming Man" |
| 2010 |  | Inn Mates | פיט | סרט טלוויזיה |
| 2010 | עמודי תבל | The Pillars of the Earth | אלפרד | מיני-סדרה |
| 2011 | צבא היבשה של נשים | Land Girls | הכומר הנרי ג'יימסון | סדרת טלוויזיה (4 פרקים) |
| 2011 | משמרת לילה | The Night Watch | רג'י ניגרי | סרט טלוויזיה |
| 2012–2013 | מכת מחץ | Strike Back | סמל ליאם בקסטר | סדרת טלוויזיה (11 פרקים) |
| 2014 | עדות אילמת | Silent Witness | ד"ר כריסטי נאש | בפרק "אחוות אחים" |
| 2014 |  | 24: Live Another Day | איאן אל-חרזי | סדרת טלוויזיה (7 פרקים) |
| 2015 |  | Spotless | ויקטור קליי | סדרת טלוויזיה |
| 2015–2016 | עד עצם היום הזה | Once Upon a Time | המלך ארתור | סדרת טלוויזיה |
| 2018 | האימה | The Terror | סטיוארט תומאס ג'ופסון | סדרת טלוויזיה |
| 2020 | גרזן קטן: אדום, לבן וכחול | Red, White and Blue | גרג הוגאן | סרט טלוויזיה של BBC One; כחלק מסדרת סרטי "גרזן קטן" |
| 2020 | אלכס ריידר | Alex Rider | מרטין ווילבי | סדרת טלוויזיה; 4 פרקים |
| 2021 | דומינה | Domina | מרקוס אנטוניוס | סדרת טלוויזיה |
| 2023 |  | The Long Shadow | בוב בלייק | 5 פרקים |
| 2023 | סנדיטון (אנ') | Sanditon | סמואל קולבורן | 5 פרקים |
| 2024 | בלגרביה: הפרק הבא (אנ') | Belgravia: The Next Chapter | פלטשר | תפקיד ראשי; 8 פרקים |
| 2024 |  | Moonflower Murders | לאונרד קולינס | 4 פרקים |
הערות שוליים

↑  BBC.co.uk Holby City Characters: Nic Yorke
↑  '"`UNIQ--templatestyles-00000001-QINU`"'"Interview with Liam Garrigan". RTE1. נבדק ב-2010-06-26.
↑  '"`UNIQ--templatestyles-00000003-QINU`"'Iannucci, Rebecca (1 ביולי 2015). "TVLine Items: Once Crowns King, HBO Casts MLK Jr., Rick and Morty and More". TVLine. נבדק ב-23 בספטמבר 2016. {{cite web}}:  (עזרה)
↑  '"`UNIQ--templatestyles-00000005-QINU`"'"Warham's Church of England - July Monthly News" (PDF).(הקישור אינו פעיל)
| --- | --- |
בקרת זהויות :  ISNI: 0000 0003 7200 6471  LCCN: no2010137733  VIAF: 129434645   WorldCat (עם VIAF): 129434645
דרווזה

| --- | --- |
צילום לילה מ-2010 של הבערה הקיימת בשער הגיהנום ברציפות מאז 1971, סמוך לכפר דרווזה
צילום לילה מ-2010 של הבערה הקיימת בשער הגיהנום ברציפות מאז 1971, סמוך לכפר דרווזה
 מדינה:  טורקמניסטן טורקמניסטן
 אוכלוסייה:  ‏
  ‑ ביישוב הכפרי:  350
 קואורדינטות:  40°10′59″N 58°24′43″E﻿ / ﻿40.182939°N 58.411989°E﻿ / 40.182939; 58.411989
 אזור זמן:  UTC+5
  מפת מיקום  מפה מפורטת   (למפת טורקמניסטן מוגדלת) אשגבאט מרי טורקמנאבאט דשוגוז טג'ן טורקמנבאשי בלקנאבאט אבאדאן איראן אפגניסטן אוזבקיסטן קזחסטן קז. הים הכספי דרווזה(למפת טורקמניסטן רגילה) אשגבאט מרי טורקמנאבאט דשוגוז טג'ן טורקמנבאשי בלקנאבאט אבאדאן איראן אפגניסטן אוזבקיסטן קזחסטן קז. הים הכספי דרווזה  he tabBackground:;tabBorder:#aaa;defaultTab:0;
דרווזה (בטורקמנית: Derweze; מילולית: "השער") הוא כפר בטורקמניסטן הממוקם במרכז מדבר קאראקום.
הכפר מונה כ-350 אנשים פחות או יותר.
רוב תושבי הכפר הם משבט ה-טקה, ומנהלים חיי נוודות למחצה.
הכפר ממוקם במרכזו של אזור עשיר בגז טבעי.
"שער הגיהנום" של דרווזה

"שער הגיהנום" הוא בור בקוטר של כ-70 מטרים, בתוכו בוערת אש ברצף מאז 1971.
האזור סביב דרווזה עשיר במרבצי גז טבעי, הבור נוצר בטעות כאשר בשנת 1971 גאולוגים סובייטים קדחו אל תוך חלל תת-קרקעי. ציוד הקידוח קרס פנימה תוך כדי יצירת הבור הרחב, והם גילו כי הבור מלא בגז רעיל. כדי להיפטר מהגז ולקחת את הציוד ששקע לבור, הם החליטו לכלות את הגז בצורה טבעית על ידי הדלקתו. לפי הערכתם הגז היה אמור להיגמר תוך כמה ימים. בפועל הבור בוער מאז אותו היום. התושבים סביב לבור העניקו לו את שמו "שער הגיהנום", בשל האש, החום הרב ועצם היותו בור פעור באמצע המדבר.
טורקמניסטן מתכננת לפתח ולהגביר את תפוקת הגז הטבעי. באפריל 2010 נשיא טורקמניסטן גורבנגולי ברדימוחמדוב ביקר באתר והורה לסגור את הבור או שינקטו צעדים שיקטינו את השפעתו על פיתוח שדות גז אחרים בסביבה.
ראו גם

סנטרליה
הערות שוליים

↑  http://www.gadling.com/2008/03/25/turkmenistans-door-to-hell
↑  http://yourenotfromaroundhere.com/blog/hell-is-great-hell-turkmenistan
↑  http://jp.reuters.com/article/oddlyEnoughNews/idJPJAPAN-14926420100421
| --- | --- |
בקרת זהויות :  GND: 133049816X
תיאו ג'יימס

| --- | --- |

ג'יימס, מרץ 2014
 לידה:  16 בדצמבר 1984 (בן 40) אוקספורד, אוקספורדשייר
 שם לידה:  Theodore Peter James Kinnairdd Taptiklis 
 מדינה:  הממלכה המאוחדת 
 תקופת הפעילות:  מ-2010 
 מקום לימודים:  אוניברסיטת נוטינגהאם  בית הספר למשחק בריסטול אולד ויק  Aylesbury Grammar School 
 בן או בת זוג:  רות קירני (25 באוגוסט 2018–?) 
 צאצאים:  2
 פרופיל ב-IMDb
 
תיאדור פיטר ג'יימס קינאירד טאפטיקליס  (באנגלית: Theodore Peter James Kinnaird Taptiklis; נולד ב-16 בדצמבר 1984) הוא שחקן, מוזיקאי ודוגמן בריטי. התפרסם בזירה הבינלאומית בתור טוביאס "פור" איטון בסרט "מפוצלים", ובסרטי ההמשך "מורדים" ו"נאמנים". ב-2022 גילם את קמרון בעונה השנייה של הסדרה ״הלוטוס הלבן״.
ביוגרפיה

ג'יימס נולד באוקספורד, אוקספורדשייר, בנם של ג'ן ופיליפ טאפטיקליס. סבו מצד אביו היה יווני, ומצד אמו הוא סקוטי, אנגלי, וניו זילנדי. הוא הצעיר מבין חמישה אחים.
ג'יימס למד לתואר ראשון בפילוסופיה באוניברסיטת נוטינגהאם.
קריירה

בשנת 2010 ג'יימס הופיע לראשונה בטלוויזיה במיני-סדרה "A Passionate Woman" יחד עם בילי פייפר. בנוסף, הוא גילם דיפלומט טורקי בפרק השלישי בסדרה "אחוזת דאונטון".
בשנת 2011 שיחק ג'יימס בתפקיד הראשי בסדרה הבריטית המצליחה "בדלאם". ב-2012 הופיע במיני-סדרה "Room at the Top" בתור ג'ק וייל. התפקיד הבולט ביותר שלו באותה תקופה היה בתור ג'יימס בסרט "קרועים" אשר מבוסס על  קומדיית המצבים הבריטית המצליחה.
ב-2011, נבחר ג'יימס לשחק בתור דייוויד בסרט "מלחמת האופל: התעוררות" אשר יצא לאקרנים ב-2012. באותה השנה, הוא הופיע בעונה השנייה של הסדרה "חקירה רגישה" ברשת ITV לצד אוליביה ויליאמס.
ב-13 במרץ 2013 נבחר ג'יימס לגלם את "פור", אחת הדמויות הראשיות בסרט על פי ספרה של ורוניקה רות', "מפוצלים".
בשנת 2014 שיחק בדרמה "הנדבן", לצד ריצ'רד גיר ודקוטה פנינג.
ב-2016 שיחק בסרטו של הבמאי האירי ג'ים שרידן "הכתובים הסודיים" על פי רב מכר של סבסטיאן גארי. לצד ונסה רדגרייב, רוני מארה ואריק באנה.
בשנת 2016 שב לגלם את התפקיד של דייוויד בסרט הפנטזיה "מלחמת האופל: מלחמת דמים", הסרט הוא הסרט החמישי בסדרה. שם שיחק לצד קייט בקינסייל, צ'ארלס דאנס ובראדלי ג'יימס.
בשנת 2018 שיחק לצד אמבר הרד ובילי בוב תורנטון במותחן הבלשי "שדות לונדון", אשר מבוסס על ספרו באותו השם של מרטין איימיס משנת 1989.
בשנת 2021 פורסם כי ג'יימס ורוז לזלי לוהקו לשחק את התפקידים הראשיים בגרסה הטלוויזיונית של HBO לרומן "אשתו של הנוסע בזמן", ששודרה בשנת 2022.
בשנת 2024 שיחק בסדרה "הג'נטלמנים" שיצר גאי ריצ'י בתפקיד ראשי.
קריירה > מוזיקה

חוץ מקריירת המשחק שלו, ג'יימס הוא הזמר והגיטריסט של הלהקה הלונדונית "Shere Khan". ב-21 בנובמבר 2012, הלהקה הודיעה בעמוד הפייסבוק שלה שהם לא ימשיכו יותר לנגן כלהקה וחברי הלהקה מחפשים הזדמנויות מוזיקליות אחרות.
חיים אישיים

מ-2009 ג'יימס נמצא במערכת יחסים עם השחקנית האירית רות קירני. ב-2018 השניים התחתנו.
במהלך 2016, ג'יימס נסע ליוון עם ארגון UNHCR, שם פגש פליטים סורים ולמד עוד על מצבם. מאז הוא תומך בזכויות הפליטים וקרא לסיוע הומניטרי רב יותר לאנשים עקורים בעקבות מלחמת האזרחים בסוריה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | כשתפגשי זר גבוה ומסתורי | ריי |  |
| 2011 | קרועים | ג'יימס |  |
| 2012 | מלחמת האופל: התעוררות | דייוויד |  |
| 2012 | אפקט הדומינו | אורח בארוחת ערב |  |
| 2014 | מפוצלים | טוביאס "פור" איטון |  |
| 2015 | מורדים | טוביאס "פור" איטון |  |
| 2015 | הנדבן | לוק |  |
| 2016 | מלחמה על כולם | לורד ג'יימס מאנגן |  |
| 2016 | נאמנים | טוביאס "פור" איטון |  |
| 2016 | מלחמת האופל: מלחמות הדם | דייוויד |  |
| 2016 | הכתובים הסודיים | סטיבן גנוט |  |
| 2018 | סכין בגב למתחילים | מייקל | גם מפיק בפועל |
| 2018 | זואי | אש |  |
| 2018 | בדרך אליה | וויל יאנגר |  |
| 2018 | שדות לונדון | גיא סלינץ' |  |
| 2019 | לשקר ולגנוב | איוון | גם מפיק בפועל |
| 2020 | זיכרון מלאכותי (אנ') | ג'ורג' אלמור | גם מפיק |
| 2021 | המכשף: סיוטו של הזאב | וזמיר | דיבוב |
| 2022 | כפולה | רוברט מייקלס |  |
| 2022 | הרשימה של מר מלקולם | קפטן הנרי אוסורי |  |
| 2025 | הקוף | האל / ביל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | A Passionate Woman | אלכס "קרייז" קרזונובסקי | מיני-סדרה; 2 פרקים |
| 2010 | אחוזת דאונטון | קמאל פמוק | פרק: " Episode #1.3" |
| 2011 | בדלאם | ג'ד הרפר | תפקיד ראשי; (עונה 1): 6 פרקים |
| 2012 | חקירה רגישה | אידן הרפר | תפקיד ראשי; (עונה 2); 2 פרקים |
| 2012 | Room at the Top | ג'ק ויילס | 2 פרקים |
| 2013 | Golden Boy | וולטר ויליאם קלארק ג'וניור | תפקיד ראשי; 13 פרקים |
| 2018 - 2021 | קסטלווניה | הקטור | דיבוב; |
| 2019 | סנדיטון (אנ') | סידני פארקר | תפקיד ראשי; 8 פרקים |
| 2019 | הקריסטל האפל: עידן המרד | ראק'יר | דיבוב; 2 פרקים |
| 2019 | המכשף | וסמיר הצעיר | פרק: "Much More" |
| 2022 | אשתו של הנוסע בזמן | הנרי דטאמבל | תפקיד ראשי |
| 2022 | הלוטוס הלבן | קמרון בבקוק | תפקיד ראשי (עונה 2); 7 פרקים מועמד פרס אמי לבידור בפריים טיים לשחקן משנה בסדרת דרמה (אנ') (2023) |
| 2024 | הג'נטלמנים | אדי הלסטד | תפקיד ראשי; 8 פרקים |
| 2024 | אקס-מן 97 | באסטיון | דיבוב; 4 פרקים |
אחדות למען השלום והעלייה

| --- | --- |
 מדינה:  ישראל 
 מייסד:  אפרים גור
 תקופת הפעילות:  1990–1996 (כ־6 שנים) 
 שיא כוחה:  לא עברה את אחוז החסימה
 נוצרה מתוך:  המערך
 התמזגה לתוך:  הליכוד
 
אחדות למען השלום והעלייה הייתה סיעת יחיד של אפרים גור שפעלה בכנסת השתים עשרה.
היסטוריה

הסיעה הוקמה ב-25 בדצמבר 1990 כאשר אפרים גור נפרד מהמערך והקים סיעת יחיד בשם "אחדות למען השלום והעלייה", במהלך כהונתה של הכנסת השתים עשרה. גור הוזמן להצטרף לממשלתו החדשה של יצחק שמיר, שהוקמה ב-11 ביוני 1990. בתחילה מונה לסגן שר התקשורת, אך הפך לסגן שר התחבורה בנובמבר 1990.
ב-17 במאי 1992, לקראת סוף הקדנציה, התמזג גור אל תוך הליכוד. גור נבחר לכנסת בבחירות לכנסת השלוש עשרה ברשימת הליכוד ושימש כחבר בוועדת הפנים ואיכות הסביבה וועדת העלייה והקליטה. במרץ 1996 לקראת סוף הכנסת התפצל מהליכוד לסיעת יחיד חסרת שם. בבחירות 1996 הוא התמודד בראש רשימת "אחדות למען העלייה בראשות אפרים גור" שקיבלה 22,741 (0.7%) אך לא הצליחה לחצות את אחוז החסימה שעמד באותה עת על 1.5% מהקולות ולא נבחרה לכנסת.
ואו (עיר)

| --- | --- |

בקתות בעיר, 2008
 מדינה:  דרום סודאן דרום סודאן
 מחוז:  מערב בחר אל-ע'זאל מערב בחר אל-ע'זאל
 נפה:  נפת ואו
 גובה:  433 מטרים
 אוכלוסייה:  ‏
  ‑ בעיר:  320,752 (2022)
 קואורדינטות:  7°42′N 28°00′E﻿ / ﻿7.7°N 28°E﻿ / 7.7; 28
 אזור זמן:  UTC +3
  מפת מיקום  מפה מפורטת   (למפת דרום סודאן מוגדלת) ג'ובה רומבק מלקאל יאמביו קוג'וק בור קניה אוגנדה הרפובליקה הדמוקרטית של קונגו  הרפו. המרכז אפריקאית  סודאן אתיופיהואו(למפת דרום סודאן רגילה) ג'ובה רומבק מלקאל יאמביו קוג'וק בור קניה אוגנדה הרפובליקה הדמוקרטית של קונגו  הרפו. המרכז אפריקאית  סודאן אתיופיהואו  he tabBackground:;tabBorder:#aaa;defaultTab:0;
ואו (באנגלית: Wau; בערבית: واو) היא עיר הבירה של מדינת מערב בחר אל-ע'זאל, אחת מעשר המדינות שבדרום סודאן.
מיקום

העיר נמצאת על גדות נהר הג'ור בנפת ואו, במחוז מערב בחר אל-ע'זאל שבצפון מערב דרום סודאן. העיר מרוחקת כ-650 ק"מ מג'ובה, עיר הבירה של דרום סודאן וגם העיר הגדולה שבה.
היסטוריה

העיר ואו נוסדה במקור כ"זריבה" על ידי סוחרי עבדים במאה ה-19. במשך הזמן הפכה למרכז השלטוני של הבריטיים בשיתוף עם המצרים ששלטו בסודאן.
במהלך מלחמת האזרחים הסודאנית השנייה, חיל המצב של צבא דרום סודאן נלחם בסמוך לעיר באביב 1998. קרבות נוספים פרצו בעיר בשנת 2007 ובהם נהרגו אלפי אנשים.
אוכלוסייה

בשנת 2008, העיר ואו הייתה השלישית בגודל אוכלוסייתה בדרום סודאן, אחר ג'ובה הבירה והעיר מלקאל.
בשנת 2010, צמחה האוכלוסייה ל-128,100
ב-2011 גדלה האוכלוסייה ל-151,320.
| שנה | אוכלוסייה |
| --- | --- |
1973: 52,800 (מוערך)
1983: 58,000 (מוערך)
1993: 84,000 (מוערך)
2005: 163,440 (מוערך)
2010: 128,100 (מוערך)
2011: 151,320 (מוערך)
תחבורה ותשתיות

בעיר קיימת תחנת הרכבת האחרונה בקו שיוצא מח'רטום, בירת סודאן. בשנת 2008, תכננה ממשלת דרום סודאן לחבר את העיר גולו שבאוגנדה מדרום דרך ג'ובה ועד העיר ואו שבצפון על בסיס סטנדרט מסילת רכבת צרה.
שדה התעופה ואו משרת את העיר והוא בעל מסלול המראה יחיד, לא סלול ובאורך 1,506 מטרים.
אוניברסיטת בחר אל-ע'זאל - אוניברסיטה ציבורית ללימודים אקדמיים.
אחד משני סניפי האוניברסיטה הפרטית של האוניברסיטה הקתולית של דרום סודאן נמצא בעיר, השני בג'ובה.
אצטדיון ואו - אצטדיון המארח משחקי כדורגל.
קתדרלה.
פארק לאומי סאות'רן שנמצא 100 ק"מ דרומית לעיר בדרך A44 דרום.
קיימות 5 דרכי עפר, שיסללו בעתיד, המגיעות אל העיר:
דרך B38 צפון, המובילה לעיר גוגריאל שבמחוז ואראפ.
דרך B43 דרום, המובילה לעיירה טונג' שבמחוז ואראפ וממוקמת דרומית-מזרחית לואו.
דרך A44 דרום, המובילה לטומבורה שבמחוז אקווטוריה המערבית.
דרך B41 מערב, המובילה לרגה.
דרך B43 צפון, המובילה לאבייל במחוז צפון בחר אל-ע'זאל.
עסקים

העיר ואו היא עיר מסחר שוקקת. התורמים העיקריים של העיר לכלכלת המדינה וצמיחתה הם: שדה התעופה ואו, אוניברסיטת בחר אל-ע'זאל, שלטונות המחוז מערב בחר אל-ע'זאל, האוניברסיטה הקתולית של דרום סודאן, שלטונות נפת ואו, סניף של הבנק המסחרי בופאלו, סניף של Equity Bank‏ (אנג), סניף של בנק השנהב וסניף של איגוד הבנקים הקנייתי.
אקלים

| אקלים בג'ובה> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בג'ובה> ינואר.35.28.0.0 | אקלים בג'ובה> פברואר.36.18.0.0 | אקלים בג'ובה> מרץ.37.21.20 | אקלים בג'ובה> אפריל.37.22.60 | אקלים בג'ובה> מאי.35.21.130 | אקלים בג'ובה> יוני.33.21.160 | אקלים בג'ובה> יולי.31.20.190 | אקלים בג'ובה> אוגוסט.31.20.200 | אקלים בג'ובה> ספטמבר.32.20.160 | אקלים בג'ובה> אוקטובר.33.20.120 | אקלים בג'ובה> נובמבר.35.19.10 | אקלים בג'ובה> דצמבר.35.17.0 | אקלים בג'ובה> שנה.34.17.20.6.1,050 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
גלריה

שוק בקר בעיר ואו
רכבת בדרכה לעיר ואו
ראו גם

אוניברסיטת בחר אל-ע'זאל
מערב בחר אל-ע'זאל
בחר אל-ע'זאל